**ELŐTERJESZTÉS**

Tiszavasvári Város Önkormányzata Képviselő-testületének

**2020. január 30-án** tartandó **rendes** ülésére

**Az előterjesztés tárgya:** **A Tiszavasvári Bölcsőde nyári nyitvatartási rendjének meghatározása**

**Mellékletek: -**

**Ügyiratszám:** TPH/694/2020.

**Az előterjesztés előadója:** Szőke Zoltán polgármester

**Az előterjesztést témafelelőse:** Krasznainé dr. Csikós Magdolna igazgatási és szociálpolitikai osztályvezető

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.9. pontja |
|  |  |

**Az ülésre meghívni javasolt szervek, személyek:**

|  |  |
| --- | --- |
| Reznek Istvánné –Tiszavasvári Bölcsőde, intézményvezető | cseperedok@tiszavasvari.hu |
|  |  |

Egyéb megjegyzés:

………………………………………………………………………………………………………………………………………

Tiszavasvári, 2020. január 24.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Tiszavasvári Bölcsőde nyári nyitvatartási rendjének meghatározása**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény 43. §(4) bekezdése szerint **a bölcsőde nyári nyitvatartási rendjét a fenntartó hagyja jóvá**. A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.

Ezzel kapcsolatban 2020. január 17. napján a Tiszavasvári Bölcsőde vezetője az alábbi kérelmet jutatta el hozzám:

„Az 1997. évi XXXI. tv 43§ (4) szerint a **bölcsőde nyári nyitvatartási rendjét a fenntartó hagyja** **jóvá,** és a 15/1998 (IV.30) NM rend. 37§ (3) szerint a fenntartó **minden év február 15-ig tájékoztatja a** szülőket az intézmény **nyári nyitvatartási rendjéről. A** nyári zárva tartás időtartamát a fenntartó legfeljebb öt hétben határozhatja meg.

Erre hivatkozva azzal a kéréssel fordulok a fenntartóhoz, hogy a Tiszavasvári Bölcsőde 2020 évi nyári nyitva tartását az alábbiak szerint határozza meg.

**2020. június 29-től 2020. július 17-ig az intézmény zárva tart.**

**Nyári szünet utáni első nyitvatartási nap: 2020. július 20**

Egy úttal tájékoztatom Önöket, hogy a **rend.43. §** (1) alapján bölcsődében és a mini bölcsődében az **április 21.-e** vagy ha az heti pihenőnapra vagy munkaszüneti napra esik, az azt követő legközelebbi munkanapon tartott **Bölcsődék Napja minden évben nevelés-gondozás nélküli munkanap.**

(2) Az (1) bekezdés szerinti nevelés-gondozás nélküli munkanap célja a bölcsődében és a mini bölcsődében dolgozók szakmai fejlesztése.

(3) A nevelés-gondozás nélküli munkanapon a bölcsődei ellátás keretében - erre irányuló szülői kérés esetén - a gyermek felügyeletét és étkeztetését biztosítani kell.

(4) **A szülőket február 15-ig tájékoztatni kell** a nevelés-gondozás nélküli munkanapról és a nevelés-gondozás nélküli munkanapon a gyermek felügyelete és az étkeztetés biztosítása iránti igény bejelentésének lehetőségéről.

A fenntartó a bölcsődei nyári szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről. A fenntartó döntése alapján az is megvalósítható, hogy kisgyermekek napközbeni ellátását nyújtó, de nem az adott fenntartó által működetett intézmény keretében kerüljön biztosításra a gyermekek nyári zárás alatt történő ellátása.

**15/1998 NM rend. 48. §**(2) A bölcsődében az ügyelet időtartama alatt

*a)* ha egyidejűleg több mint tizenkét gyermek tekintetében igénylik a szülők az ügyelet biztosítását, legalább két fő kisgyermeknevelő,

*b)* az *a)* pont alá nem tartozó esetben legalább egy fő kisgyermeknevelő és egy fő bölcsődei dajka biztosítja a gyermekek felügyeletét.

Az elmúlt évek tapasztalata azt mutatta, hogy városunkban a bölcsőde nyári bezárásának idejére (3 hét) a szülők meg tudják oldani a gyermekek felügyeletét saját szabadságuk terhére, de az erre vonatkozó szülői igényeket minden évben felmérjük.”

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet 37. (3) bekezdése szerint a fenntartó minden év február 15-éig tájékoztatja a szülőket a bölcsődei ellátást nyújtó intézmény, szolgáltató nyári nyitvatartási rendjéről. A nyári zárva tartás időtartamát a fenntartó legfeljebb öt hétben határozhatja meg.

A Tiszavasvári Bölcsőde Intézmény vezetőjének javaslata, hogy ***2020. június 29. napjától 2020. július 17. napjáig legyenek zárva***, így a nyári szünet utáni első nyitvatartási nap 2019. július 20. napja lenne.

Az elmúlt évek tapasztalata azt mutatta, hogy városunkban a bölcsőde nyári zárva tartásának idejére (3 hét) a szülők meg tudják oldani a gyermekek felügyeletét saját szabadságuk, esetleg nagyszülői elhelyezés igénybevételével.

Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjen.

Tiszavasvári, 2020. január 24.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2020. (I.30.) Kt. számú**

**határozata**

**A Tiszavasvári Bölcsőde nyári nyitvatartási rendjének meghatározása**

Tiszavasvári Város Önkormányzata Képviselő-testülete a gyermekek védelméről és a gyámügyi igazgatásról szóló 1997. XXXI. törvény 43. § (4) bekezdésében biztosított hatáskörében „**A Tiszavasvári Bölcsőde nyári nyitvatartási rendjének meghatározásáról” szóló előterjesztéssel kapcsolatban az alábbi döntést hozza:**

1. Jóváhagyja a Tiszavasvári Bölcsőde nyári nyitvatartási rendjét, mely szerint ***2020. június 29. napjától 2020. július 17. napjáig*** zárva tart.
2. Felkéri a polgármestert, hogy fentiekről tájékoztassa az intézmény vezetőjét, aki a fenntartó nevében a további szükséges intézkedéseket tegye meg a szülők felé.

.

**Határidő: azonnal Felelős: Szőke Zoltán**

**polgármester**